
Text rozhodnutia
Súd: Krajský súd Prešov Spisová značka: 5Sd/92/2014 Identifikačné číslo súdneho spisu: 8014201255 Dátum vydania rozhodnutia: 10. 09. 2015 Meno a priezvisko sudcu, VSÚ: JUDr. Ľuboslava Mruškovičová ECLI: ECLI:SK:KSPO:2015:8014201255.3 Opravné uznesenie Krajský súd v Prešove v právnej veci navrhovateľa N. W., bytom S. č. XXX, zastúpeného JUDr. Mariánom Ďurinom, advokátom Advokátskej kancelárie so sídlom Sibírska č. 4, Bratislava, proti odporkyni Sociálnej poisťovni, ústredie, Ul. 29. augusta č. 8, Bratislava, o preskúmanie rozhodnutí odporkyne zo dňa 23. októbra 2014 a zo dňa 28. októbra 2014, obidve rozhodnutia číslo: XXX XXX XXXX X a o opravu chyby v písaní takto r o z h o d o l : O p r a v u j e výrok rozsudku Krajského súdu v Prešove sp. zn. 5Sd/92/2014-49 zo dňa 24. apríla 2015 tak, že správne znie: Potvrdzuje rozhodnutia odporkyne zo dňa 23.októbra 2014 a zo dňa 28. októbra 2014, obidve rozhodnutia č. XXX XXX XXXX 0. Z v y š n á časť výroku ostáva n e z m e n e n á. o d ô v o d n e n i e : Krajský súd rozsudkom č. k. 5Sd/92/2014-49 zo dňa 24. apríla 2015 potvrdil rozhodnutia odporkyne zo dňa 23. októbra 2014 a zo dňa 28. októbra 2014, obidve rozhodnutia číslo: XXX XXX XXXX 0. Proti tomuto rozsudku podal navrhovateľ dňa 11.06.2015 odvolanie. Po predložení veci na rozhodnutie Najvyššiemu súdu Slovenskej republiky bol spis dňa 26.08.2015 vrátený bez rozhodnutia o odvolaní na postup podľa § 164 zákona č. 99/1963 Zb. Občianskeho súdneho poriadku (ďalej len O.s.p.), pretože rozhodnutia odporkyne boli označené číslom XXX XXX XXXX X namiesto správneho označenia XXX XXX XXXX X. Podľa § 164 v spojení s ustanovením § 246c ods. 1 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vo výroku uvedeného rozsudku došlo k chybe v písaní, keď namiesto správneho čísla rozhodnutia „XXX XXX XXXXX 0“ bolo uvedené nesprávne „XXX XXX XXXX X“. Z uvedených dôvodov krajský súd podľa § 164 v spojení s § 246c ods. 1 O.s.p. rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Krajský súd v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

